Janubiy Karolinada kichik samolyotning qulashi oqibatida to‘rt kishi halok bo‘ldi

AQShning Janubiy Karolina shtatida yengil motorli samolyotning halokatga uchrashi oqibatida to‘rt kishi halok bo‘ldi. Bu haqda “TASS” xabar bermoqda.

 Kadr: WLOS
Mahalliy WLTX telekanali xabariga ko‘ra, havo kemasi ko‘lga qulagan, bortda bo‘lganlarning birortasi omon qolmagan. Ayni vaqtda halokat hududida qutqaruv xizmatlari ish olib bormoqda.
Hodisa joyiga AQSh fuqaro aviatsiyasi federal boshqarmasi va Transportda xavfsizlikni ta’minlash bo‘yicha milliy kengash vakillari kelishi kutilmoqda.